विवादित समुन्द्री भुभागबाट तेल उत्खनन् गरिएको भन्दै भियतनाममा चीन बिरोधी दंगा फैलिएपछि बेइजीगंले त्यहाँबाट आफ्ना तीन हजार भन्दा बढि नागरिकलाई उद्दार गरेको छ। चीनको सरकारी समाचार संस्था सिन्हवाले थप नागरिकहरुलाई स्वदेश फर्काउन बेइजीगंले चार्टर्ड फ्लाइट र पानीजहाजहरुको व्यवस्था गरिरहेको जनाएको छ। विवादित समुन्द्री क्षेत्रबाट तेल उत्खनन् गर्ने सम्बन्धी विवाद चर्किएपछि भियतनाममा कम्तीमा दुई चिनियाँ नागरीकको ज्यान गएको छ भने झन्डै एक सय जना घाइते भएका छन्। शनिबार भियतनाम सरकारले सो क्षेत्रमा जारी आन्दोलन बन्द गर्न आग्रह गरेको थियो। ‍
